
Mérlegen az önálló szabályozó szervek autonómiája

Kulcsszavak: önálló szabályozó szerv; autonómia; költségvetés; összehasonlítás; de lege ferenda javaslat
A Mérlegen az önálló szabályozó szervek autonómiája című dolgozat a magyar önálló szabályozó szervek függetlenségét vizsgálja, különös tekintettel az intézményi, személyi, szakmai és pénzügyi autonómia elemeire. A nemzetközi kitekintés – Franciaország, Németország és az Egyesült Királyság példáin keresztül – bemutatja azt, hogy a nagyobb fokú autonómiával rendelkező szabályozó szervek hatékonyabban tudják ellátni közérdekű feladataikat. Az összehasonlító elemzés eredményeit a dolgozat táblázatos formában is összegzi, megkönnyítve az autonómia mértékének és a jogszabályi eltéréseknek az áttekintését. Az elemzés alapján a dolgozat a magyar önálló szabályozó szervek autonómiájának erősítésére fogalmaz meg néhány de lege ferenda javaslatot: a köztársasági elnöki kinevezésre, a kilenc éves kinevezési időtartamra, valamint a költségvetési autonómia biztosítása érdekében az önálló költségvetési törvényre vagy fejezetet irányító szervi jogállásra tesz javaslatot.



